Diari Oficial de la Generalitat Valenciana


Sumari del DOGV 8091, del 25-07-2017 (2017/6151)

RESOLUCIÓ de 30 de juny de 2017, de la Universitat d'Alacant, per la qual es convoquen proves selectives per a l'ingrés en la seua escala oficial especialista (grup C, subgrup C1). Referència C02/17.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8091

Data del DOGV
:   25-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6151


Data del document
:   30-06-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de juny de 2017, de la Universitat d'Alacant, per la qual es convoquen proves selectives per a l'ingrés en la seua escala oficial especialista (grup C, subgrup C1). Referència C02/17. [2017/6151]  
En compliment del que disposen els articles 183 i 184 dels Estatuts d'aquesta Universitat, aprovats pel Decret 25/2012, de 3 de febrer, del Consell (Diari Oficial de la Generalitat Valenciana del 9 de febrer), i amb la finalitat d'atendre les necessitats de personal d'administració i serveis, aquesta Universitat, en ús de les competències que li atribueixen l'article 2.2 e) de la Llei orgànica 6/2001, de 21 de desembre, d'universitats, així com els Estatuts d'aquesta Universitat, i segons el que disposa l'article 19 de la Llei 3/2017, de 27 de juny, de pressupostos generals de l'estat per a l'any 2017, acorda convocar proves selectives per a l'ingrés en l'escala oficial especialista de la Universitat d'Alacant (grup C, subgrup C1). La plaça forma part de l'oferta d'ocupació publicada en el DOGV de data 22 de juliol de 2016, sobre la qual s'ha emès un informe a la Direcció General de Costos de Personal i Pensions Públiques del Ministeri d'Hisenda i Administracions Públiques. La convocatòria ha sigut autoritzada per la Resolució de la Direcció General d'Universitat, Investigació i Ciència de data 18 de juliol de 2016.  
  
  
Bases de la convocatòria  
  
1. Normes generals  
1.1. Es convoquen proves selectives per a cobrir una plaça de l'oferta d'ocupació de la Universitat d'Alacant de l'any 2016, del grup C, subgrup C1, escala oficial especialista (referència C02/17), pel sistema general d'accés lliure, per a ocupar llocs d'administració especial, sector de laboratoris d'instrumentació científica, en el Departament d'Agroquímica i Bioquímica.  
De conformitat amb el que preveu l'acord del Consell de Govern de la Universitat d'Alacant de 17 de desembre de 2013, pel qual s'aprova el II Pla d'igualtat d'oportunitats entre dones i homes de la Universitat d'Alacant, es fa constar que hi ha infrarepresentació de dones en l'escala oficial especialista, administració especial, sector de laboratoris d'instrumentació científica, per la qual cosa la Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu de dones a participar en aquesta convocatòria.  
1.2. Són aplicables a aquesta convocatòria la Llei orgànica 6/2001, d'universitats, el Reial decret legislatiu 5/2015, de 30 d'octubre, pel qual s'aprova el text refós de la llei de l'estatut bàsic de l'empleat públic, la Llei 10/2010, de 9 de juliol, de la Generalitat, d'ordenació i gestió de la funció pública valenciana, el Decret 3/2017, de 13 de gener, del Consell, pel qual s'aprova el reglament de selecció, provisió de llocs de treball i mobilitat del personal de la funció pública valenciana, el Decret 25/2012, de 3 de febrer, del Consell, pel qual s'aprova l'estatut de la Universitat d'Alacant (DOGV 9 de febrer) i la resta de normativa d'aplicació general.  
  
1.3. El procediment de selecció de les o els aspirants serà el de concurs oposició. L'oposició estarà formada pels exercicis següents:  
  
Primer exercici: de caràcter obligatori i eliminatori. Consistirà en un qüestionari amb 4 respostes alternatives en cada pregunta de les quals només una serà la correcta, en què es contestaran preguntes relacionades amb la totalitat del temari i que contindrà com a màxim un 20 % del total de les preguntes referents a la part I de l'annex I. Constarà com a màxim de 120 preguntes i la durada no podrà superar les 3 hores. Es valorarà de 0 a 10 punts. Cada pregunta contestada erròniament tindrà una penalització d'un terç sobre les correctes i les contestacions en blanc no puntuaran.  
Per a superar aquest exercici serà necessari assolir la puntuació que determine el tribunal i que en cap cas podrà ser inferior a 5 punts.  
Segon exercici: de caràcter obligatori i eliminatori, consistirà en un exercici de preguntes concretes de resposta curta, relacionades amb la part II de l'annex I. La durada no podrà ser superior a 3 hores. Es valorarà de 0 a 10 punts.  
Per a superar aquest exercici serà necessari assolir la puntuació que determine el tribunal i que en cap cas podrà ser inferior a 5 punts.  
Tercer exercici: de caràcter obligatori i eliminatori. Exercici pràctic relacionat amb la part II de l'annex I i que consistirà en proves pràctiques que podran ser realitzades per escrit o amb els mitjans informàtics o instrumentals que el tribunal decidisca; proporcionarà el material, els mitjans i les instruccions que considere adequats per a dur a terme aquestes proves.  
La realització de l'exercici no podrà tenir una durada superior a 3 hores. Es valorarà de 0 a 10 punts.  
Per a superar aquest exercici serà necessari assolir la puntuació que determine el tribunal i que en cap cas podrà ser inferior a 5 punts.  
Quart exercici: de caràcter obligatori i no eliminatori, consistirà en dues fases:  
Primera fase: realització d'una prova de traducció d'anglès a castellà, sense l'ajuda de diccionari. Es valorarà de 0 a 2 punts.  
Segona fase: realització d'una prova de traducció de valencià a castellà, sense l'ajuda de diccionari. Es valorarà de 0 a 4 punts.  
1.4. Fase de concurs: s'hi valoraran els mèrits acreditats per les o els aspirants que hagen superat la fase d'oposició. Només podran ser considerats aquells mèrits obtinguts fins a la data en què finalitze el termini de presentació de sol·licituds d'admissió a les proves selectives d'aquesta convocatòria.  
El concurs, que no tindrà caràcter eliminatori, farà referència a aptituds, coneixements i experiència de les candidates o candidats d'acord amb el barem següent:  
Titulació: 1 punt per estar en possessió de la llicenciatura o el grau en Biologia o haver abonat els drets per a la seua expedició.  
Experiència: fins a un màxim de 10 punts, a raó de 0,16 per cada mes complet de servei en llocs amb funcions afins en qualsevol administració pública o universitat pública.  
La documentació expedida per l'òrgan competent, responsable de la gestió de personal de l'organisme corresponent, ha de contenir, en relació amb els serveis prestats, la informació següent: la durada, per a quin organisme, en quin lloc i amb quines funcions.  
Altres mèrits: 1 punt com a màxim. S'hi valoraran la formació i l'experiència no inclosa en l'apartat anterior i que estiga relacionada amb les funcions desenvolupades en el lloc de treball.  
1.5. La qualificació resultant de la totalitat dels exercicis es determinarà mitjançant la suma de puntuacions obtingudes en cadascun d'aquests.  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, passen a la fase de concurs i els citarà perquè, en el termini de 10 dies hàbils comptadors des de l'endemà de la publicació de les qualificacions, presenten una instància amb la relació de mèrits a valorar previstos en la base 1.4. i la documentació acreditativa d'aquests, mitjançant còpia simple si es tracta de documentació expedida per la Universitat d'Alacant, o bé mitjançant còpies autenticades notarialment o administrativament a través de l'acarament si es tracta de documentació expedida per un organisme diferent d'aquesta Universitat, en el Registre General de la Universitat d'Alacant o en qualsevol de les maneres que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques (BOE 2 d'octubre).  
No es valoraran aquells mèrits que no es troben suficientment acreditats ni s'admetrà documentació presentada fora del termini dels deu dies hàbils que estableix el paràgraf anterior.  
1.6. Finalitzat el termini de presentació de documentació establit en la base anterior, el tribunal publicarà en l'adreça de la pàgina web del Servei de Selecció i Formació següent: https://ssyf.ua.es/va/seleccionpas/oposiciones/actual/oposicions.html la llista provisional de valoracions de la fase de concurs i concedirà un termini de 10 dies hàbils comptadors des de l'endemà de la seua publicació perquè les persones interessades formulen les reclamacions i les esmenes que estimen pertinents en relació amb la seua baremació.  
1.7. Resoltes les possibles al·legacions i esmenes, el tribunal dictarà una resolució que fixe la relació definitiva d'aspirants que han superat el procés selectiu i que seran proposats per a ser nomenats com a personal funcionari de carrera.  
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per ordre de puntuació de major a menor; s'interromprà la relació quan el nombre d'aspirants coincidisca amb el nombre de places convocades, sense que en cap cas puga contenir un nombre superior al de places convocades.  
No obstant l'anterior, i amb la finalitat d'assegurar la cobertura de les vacants convocades, sempre que els òrgans de selecció hagen proposat el nomenament del mateix nombre d'aspirants que el de vacants convocades, quan es produïsquen renúncies o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l'òrgan convocant requerirà a l'òrgan de selecció una relació complementària d'aspirants aprovats que vagen a continuació de les persones proposades, per al seu possible nomenament com a personal funcionari de carrera.  
En cas d'empat, l'ordre s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, s'atendrà a la major puntuació en el segon exercici; en tercer lloc, si es manté l'empat, s'atendrà a la major puntuació en el primer exercici. Si persisteix aquest empat, s'atendrà a la major puntuació en la fase de concurs. En última instància, l'ordre d'aspirants s'establirà mitjançant sorteig públic.  
En el cas que la base 1.1 faça constar la infrarepresentació d'algun dels gèneres, per a dirimir els empats s'aplicaran les Instruccions per a resoldre empats en processos selectius, aprovades en el Consell de Govern de 26 d'octubre de 2016 (BOUA de 28 d'octubre).  
  
En tot cas, per a dirimir els empats, caldrà respectar el que disposa l'article 18.6 del Decret 3/2017, de 13 de gener, del Consell, pel qual s'aprova el  
reglament de selecció, provisió de llocs de treball i mobilitat del personal de la funció pública valenciana.  
En el cas que el nombre d'aspirants aprovats siga inferior al de places convocades, les sobrants es declararan desertes.  
  
2. Requisits de les candidates o candidats  
2.1. Per a ser admès a la realització de les proves selectives, les o els aspirants hauran de reunir els requisits següents:  
2.1.1. Tenir la nacionalitat espanyola, ser nacional dels estats membres de la Unió Europea o estar inclòs en l'àmbit d'aplicació dels tractats internacionals subscrits per la Unió Europea i ratificats per Espanya en els quals siga aplicable la lliure circulació de treballadors i treballadores, en els termes que estableix l'apartat 1 de l'article 54 de la Llei 10/2010, d'ordenació i gestió de la funció pública valenciana. També podran participar-hi el o la cònjuge dels espanyols i espanyoles i dels i les nacionals d'altres estats membres de la Unió Europea, sempre que no estiguen separats de dret, i els seus i les seues descendents i els del seu o la seua cònjuge, sempre que no estiguen separats de dret, siguen menors de vint-i-un anys o majors d'aquesta edat dependents.  
2.1.2. Tenir complits els setze anys i no superar l'edat màxima de jubilació forçosa.  
2.1.3. Estar en possessió del títol de batxiller, tècnica o tècnic o equivalent, o haver abonat els drets per a la seua expedició, o tenir superada la prova d'accés a la universitat per a majors de 25 anys, sempre que es complisquen els requisits que estableix l'article 4.3 de l'Ordre EDU/1603/2009, de 10 de juny. En el cas de titulacions obtingudes en l'estranger, caldrà estar en possessió de la credencial que n'acredite l'homologació.  
2.1.4. Posseir les capacitats i les aptituds físiques i psíquiques que siguen necessàries per a l'exercici de les funcions o les tasques corresponents.  
2.1.5. No haver sigut separat, o haver-se revocat el seu nomenament com a personal funcionari interí, amb caràcter ferm mitjançant un procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualsevol funció pública o d'aquelles pròpies de l'escala objecte de la convocatòria. En el cas del personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. En el cas de ser nacional d'un altre estat, no trobar-se en inhabilitació o en situació equivalent ni haver sigut sotmès a una sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
  
2.2. Tots els requisits que enumera la base 2.1. han de complir-se en el dia de finalització del termini de presentació de sol·licituds i mantenir-se fins al moment de la presa de possessió com a personal funcionari de carrera.  
  
3. Sol·licituds  
3.1. Les persones que desitgen prendre part en aquestes proves selectives hauran de fer-ho constar en una instància disponible en l'adreça de la pàgina web del Servei de Selecció i Formació següent: https://ssyf.ua.es/va/seleccionpas/oposiciones/actual/oposicions.html i a l'oficina principal del Registre General de la Universitat (edifici de Rectorat i Serveis Generals), i que figura com a annex V a aquesta convocatòria.  
3.2. Les sol·licituds hauran de presentar-se a l'oficina principal del Registre General de la Universitat o a les oficines auxiliars, situades a les secretaries de centre i a la Seu d'Alacant, en el termini de 20 dies hàbils comptadors des de l'endemà de la publicació de l'extracte de la convocatòria en el Boletín Oficial del Estado, en què apareixerà la data de publicació d'aquesta convocatòria en el Diari Oficial de la Generalitat Valenciana. Es podran emprar les vies que estableix l'article 38.4 de la Llei 30/199, de 26 de novembre, de règim jurídic de les administracions públiques i del procediment administratiu comú (que es manté en vigor en aplicació de l'últim paràgraf del punt 2 de la disposició derogatòria única de la Llei 39/2015, de l'1 d'octubre). La sol·licitud que es presente a través de les oficines de correus haurà d'anar en un sobre obert perquè el personal de Correus puga estampar-hi el segell amb la data de presentació abans de la seua certificació. Si no es fa d'aquesta manera, es considerarà presentada en la data d'entrada en el Registre General d'aquesta Universitat.  
  
El sobre haurà d'indicar l'adreça següent: Universitat d'Alacant, Servei de Selecció i Formació, Ctra. Sant Vicent del Raspeig, s/n, 03555 Sant Vicent del Raspeig.  
3.2.1. Les sol·licituds hauran d'acompanyar-se amb el següent:  
a) Fotocòpia del DNI. Les persones que no posseïsquen la nacionalitat espanyola i tinguen dret a participar-hi hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a càrrec o estar a càrrec del o la nacional d'un altre estat amb el qual tinguen aquest vincle. Així mateix, hauran de presentar una declaració que deixe constància que no s'ha produït una separació de dret del o la cònjuge i, si escau, del fet que l'aspirant viu a càrrec seu o està a càrrec seu.  
b) Comprovant bancari d'haver abonat els drets d'examen, establits en 13,76 ?; caldrà fer-hi constar el nom, els cognoms i la referència de la convocatòria (C02/17). Aquests hauran d'ingressar-se en el compte 4795-4170-77-1899449705 (IBAN: ES97) del Banc Sabadell.  
  
3.2.2. D'acord amb el que estableix l'article 35.U del Decret legislatiu 1/2005, de 25 de febrer, pel qual s'aprova el text refós de la llei de taxes de la Generalitat Valenciana, estan exempts del pagament de la taxa que estableix el paràgraf anterior les o els aspirants amb una discapacitat igual o superior al 33 %. Per a gaudir d'aquesta exempció s'haurà d'adjuntar una certificació de la Conselleria d'Igualtat i Polítiques Inclusives o els òrgans competents d'altres administracions públiques que acredite una discapacitació igual o superior al 33 %.  
3.2.3. Estaran exempts del pagament de la taxa que estableix la base 3.2.1 b) les persones que figuren com a demandants d'ocupació durant el termini, almenys, d'un mes anterior a la data de la convocatòria. Per al gaudi de l'exempció serà requisit que no hagen rebutjat, en el termini indicat, una oferta d'ocupació adequada ni s'hagen negat a participar, excepte per una causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits que preveu la llei, haurà de sol·licitar-se a l'oficina corresponent del Servei Públic d'Ocupació Estatal (SEPE). Respecte de l'acreditació de les rendes, hauran d'acreditar-se amb una declaració escrita de la persona sol·licitant que afirme que no es perceben rendes superiors al salari mínim interprofessional. Tots dos documents hauran d'adjuntar-se inexcusablement a la sol·licitud de participació en aquestes proves selectives (article 17 de la Llei 50/1998).  
3.2.4. D'acord amb el que estableixen els articles 35.2, 35.3, 35.5 i 35.6 del Decret Legislatiu 1/2005, de 25 de febrer, pel qual s'aprova el text refós de la llei de taxes de la Generalitat Valenciana, estan exempts del pagament de la taxa que estableix la base 3.2.1 b) els membres de famílies nombroses de categoria especial o de famílies monoparentals de categoria especial i gaudiran d'una bonificació del 50 % els membres de famílies nombroses de categoria general o de famílies monoparentals de categoria general. Per al gaudi de l'exempció s'haurà d'adjuntar a la sol·licitud la fotocòpia de la documentació oficial en vigor que acredite aquesta condició.  
3.2.5. Així mateix, estaran exemptes del pagament de la taxa de drets d'examen, d'acord amb el que estableix l'article 35.7 del Decret legislatiu 1/2005, les víctimes d'actes de violència sobre la dona que acrediten aquesta condició utilitzant qualsevol dels mitjans de prova que preveuen els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
3.3. En cap cas el tràmit de pagament a l'oficina bancària serà substitutiu de l'esmentat tràmit de presentació dins del termini i en la forma escaient de la sol·licitud.  
3.4. Per a l'emplenament de la seua sol·licitud, el personal aspirant haurà d'observar les instruccions del revers de la instància i tenir en compte les puntualitzacions següents:  
3.4.1. En els tres primers apartats de les dades de la «CONVOCATÒRIA» escau indicar:  
«1. Cos/Escala o categoria»: oficial especialista.  
«2. Referència»: C02/17.  
«3. Forma d'accés»: L.  
3.4.2. Les o els aspirants amb minusvalideses que desitgen sol·licitar l'adaptació de temps i/o mitjans per a la realització dels exercicis hauran d'indicar-ho en la sol·licitud en el requadre número 5; serà requisit, en aquest cas, adjuntar a la instància el corresponent certificat acreditatiu del grau de discapacitat i el dictamen tècnic facultatiu expedit per l'òrgan competent, a fi de fer efectiva, si escau, la dita petició.  
  
3.4.3. En l'apartat «20. Dades a consignar segons les bases de la convocatòria» s'haurà de fer constar el següent:  
En el requadre A), en quin idioma dels dos oficials de la comunitat autònoma, el valencià o el castellà, desitgen que se'ls proporcionen els textos dels exercicis del procés selectiu. Si no opten per cap dels dos idiomes, els seran proporcionats en qualsevol d'aquests, a elecció del tribunal.  
En el requadre B), les persones que tinguen dret a l'exempció o a la bonificació que estableix la base 3.2., el tipus d'exempció que els correspon (3.2.2., 3.2.3, 3.2.4. o 3.2.5.).  
3.5. Els mers errors de fet que pogueren inferir-se com a tals de la sol·licitud podran esmenar-se en qualsevol moment, d'ofici o a petició de la persona interessada.  
3.6. Les dades de caràcter personal aportades pel personal aspirant quedaran incloses en el fitxer automatitzat de personal d'aquesta Universitat, amb el compromís de no fer-ne un ús diferent dels que recull la Resolució de la Universitat d'Alacant, de 17 de desembre de 2002, per la qual es regulen els fitxers automatitzats de dades de caràcter personal (DOGV 15.01.2003).  
La Universitat d'Alacant informa, així mateix, sobre la possibilitat d'exercir els drets d'accés, rectificació, cancel·lació i, si escau, d'oposició que preveu l'article 5 de la Llei orgànica 15/1999, de 13 de desembre, de protecció de dades; han de ser exercits, per escrit, davant el gerent d'aquesta Universitat.  
  
4. Admissió d'aspirants  
4.1. Expirat el termini de presentació d'instàncies, el gerent de la Universitat d'Alacant dictarà una resolució, que es publicarà en la pàgina web del Servei de Selecció i Formació següent: https://ssyf.ua.es/va/seleccionpas/oposiciones/actual/oposicions.html i en el Diari Oficial de la Generalitat Valenciana, que contindrà la relació provisional d'aspirants admesos i exclosos, amb indicació de la causa d'exclusió.  
  
4.2. Les o els aspirants exclosos disposaran d'un termini de 10 dies hàbils, comptadors des de l'endemà de la publicació de la resolució en el Diari Oficial de la Generalitat Valenciana, per a poder esmenar el defecte que haja motivat l'exclusió.  
En qualsevol cas, per a evitar errors i possibilitar l'esmena dins del termini, les o els aspirants hauran de comprovar no solament que figuren en la relació provisional d'aspirants admesos i exclosos, sinó que, a més, els seus noms i DNI consten correctament en la relació esmentada.  
4.3. Conclòs aquest termini, es publicarà una resolució que, a més de declarar aprovada la relació definitiva de persones admeses i excloses, arreplegarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució es publicarà en l'adreça de la pàgina web del Servei de Selecció i Formació següent: https://ssyf.ua.es/va/seleccionpas/oposiciones/actual/oposicions.html i en el Diari Oficial de la Generalitat Valenciana.  
  
4.4. En qualsevol moment del procés selectiu, si el tribunal té coneixement que alguna de les persones no posseeix la totalitat dels requisits exigits per aquesta convocatòria, amb l'audiència prèvia de la persona interessada, haurà de proposar la seua exclusió al rector de la Universitat i comunicar-li, així mateix, les inexactituds o les falsedats formulades per l'aspirant en la sol·licitud d'admissió a les proves selectives, als efectes escaients.  
Contra l'exclusió de l'aspirant podrà interposar-se un recurs d'alçada, davant la mateixa autoritat que indica el paràgraf anterior.  
  
5. Tribunals  
5.1. Els membres del tribunal i les seues assessores o assessors hauran d'estar subjectes, en el seu règim i funcionament, al que estableixen l'article 15 i següents de la Llei 40/2015, d'1 d'octubre, de règim jurídic del sector públic, a les causes generals d'abstenció i recusació que conté la Llei esmentada i al que preveuen l'article 28 i següents del Decret 3/2017, de 13 de gener, del Consell, pel qual s'aprova el  
reglament de selecció, provisió de llocs de treball i mobilitat del personal de la funció pública valenciana.  
Els membres del tribunal hauran de reunir, a més, els requisits que preveu l'article 57 de la Llei 10/2010 d'ordenació i gestió de la funció pública valenciana.  
5.2. Amb la convocatòria prèvia de la presidenta o president, es constituirà el tribunal, que requerirà l'assistència de la presidenta o president i la secretària o secretari i la de la meitat, almenys, dels membres titulars o suplents.  
5.3. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, així com el que s'haja de fer en els casos no previstos.  
5.4. El tribunal podrà disposar la incorporació als seus treballs d'assessores i assessors especialistes per a les proves corresponents dels exercicis que estimen pertinents; aquests hauran de limitar-se a prestar col·laboració en les seues especialitats tècniques. La seua designació haurà de comunicar-se al rector de la Universitat i fer-se pública.  
5.5. El tribunal qualificador adoptarà les mesures necessàries en aquells casos en què resulte necessari, de manera que les persones amb minusvalideses gaudisquen de condicions per a la realització dels exercicis similars a les de la resta de persones participants. En aquest sentit s'establiran, per a les persones amb minusvalideses que ho sol·liciten, les adaptacions possibles en temps i mitjans per a la seua realització. Si en qualsevol moment del procés selectiu el tribunal té dubtes respecte de la capacitat d'una o un aspirant per a exercir les activitats habitualment desenvolupades pel personal funcionari de l'escala a què es refereixen aquestes proves, podrà obtenir el dictamen escaient dels òrgans competents de la comunitat autònoma corresponent; en aquest cas, podrà participar condicionalment en el procés selectiu i quedarà en suspens la resolució definitiva sobre l'admissió o l'exclusió de les proves fins a la recepció del dictamen.  
5.6. El tribunal qualificador de les proves adoptarà les mesures escaients per a garantir que els exercicis de la fase d'oposició siguen corregits sense que es conega la identitat del personal aspirant. En seran excloses aquelles persones en els fulls d'examen de les quals figuren noms, trets, marques o signes que permeten conèixer-ne la identitat.  
5.7. El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
5.8. A l'efecte de comunicació i altres incidències, el tribunal tindrà la seu en el Servei de Selecció i Formació de la Universitat, campus de Sant Vicent, telèfon 175873069.  
5.9. Els membres del tribunal percebran les gratificacions per assistències que fixa el Decret 24/1997 d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV 17.02.1997).  
5.10. El tribunal, titular i suplent, el nomenament del qual es publicarà en el Diari Oficial de la Generalitat Valenciana amb una antelació mínima d'un mes a la data de començament de les proves, estarà compost per les persones següents: la presidenta o president, la secretària o secretari i 3 vocals.  
  
6. Desenvolupament dels exercicis  
6.1. Els exercicis tindran lloc a les dependències de la Universitat d'Alacant, campus de Sant Vicent. El primer exercici es farà en el lloc, la data i l'hora que establisca la resolució a què es refereix la base 4.3.  
  
6.2. Les o els aspirants seran convocats per a cada exercici en una única crida; seran excloses de l'oposició aquelles persones que no hi compareguen i perdran el seu dret quan es personen als llocs de celebració una vegada iniciades les proves o quan no hi assistisquen, encara que es dega a causes justificades.  
6.3. En el cas de proves orals o altres proves de caràcter individual i successiu, l'ordre d'actuació del personal aspirant serà el que determine la resolució dictada per la conselleria que tinga atribuïda la competència en matèria de funció pública, mitjançant la qual es determine l'ordre d'intervenció de les persones aspirants a totes les proves selectives que es duguen a terme durant l'any.  
6.4. En cada exercici, el personal aspirant de nacionalitat espanyola haurà d'acreditar la seua identitat exclusivament mitjançant la presentació del DNI, el passaport o el permís de conduir. Les o els aspirants la nacionalitat dels quals no siga l'espanyola hauran d'acreditar la seua identitat mitjançant el document original que al país del qual és nacional se li expedisca a aquest efecte. L'incompliment d'aquest requisit determinarà l'exclusió de les proves. En cap cas seran vàlides les còpies ni les fotocòpies d'aquests documents.  
6.5. En qualsevol moment, les o els aspirants podran ser requerits pels membres del tribunal amb la finalitat d'acreditar-ne la identitat.  
  
6.6. El personal aspirant haurà d'observar en tot moment les instruccions dels membres del tribunal o del personal ajudant o assessor durant la celebració de les proves, amb vista al desenvolupament adequat d'aquestes.  
6.7. Després de la realització de cadascuna de les proves, el tribunal farà pública en l'adreça de la pàgina web del Servei de Selecció i Formació següent: https://ssyf.ua.es/va/seleccionpas/oposiciones/actual/oposicions.html la llista d'aspirants que les hagen superades.  
6.8. El tribunal publicarà els successius anuncis de celebració del segon i restants exercicis en l'adreça de la pàgina web següent: https://ssyf.ua.es/va/seleccionpas/oposiciones/actual/oposicions.html, amb 2 dies, almenys, d'antelació a l'assenyalat per a la iniciació d'aquests. Quan es tracte del mateix exercici, l'anunci de celebració es farà amb vint-i-quatre hores, almenys, d'antelació.  
  
  
7. Llista d'aspirants aprovats  
Finalitzat el procés selectiu, el tribunal remetrà al gerent, per a la seua publicació mitjançant una resolució en el Diari Oficial de la Generalitat Valenciana, la relació definitiva d'aspirants que han superat el procés selectiu i que seran proposats per a ser nomenats com a personal funcionari de carrera, per ordre de puntuació assolida, confeccionada segons el que preveu la base 1.7 d'aquesta convocatòria, que en cap circumstància podrà ser superior al de places convocades.  
  
  
8. Presentació de documents i nomenament de personal funcionari  
  
8.1. En el termini de 20 dies hàbils comptadors des de l'endemà d'aquell en què es van fer públiques les llistes definitives, les opositores o opositors hauran de presentar en el Registre General de la Universitat els documents següents:  
a) Fotocòpia del document nacional d'identitat, o certificació de naixement expedida per l'organisme oficial corresponent. Per al personal aspirant que no posseïsca la nacionalitat espanyola, fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a càrrec o estar a càrrec del o la nacional d'un altre estat amb el qual tinguen aquest vincle. Així mateix, hauran de presentar una declaració jurada o promesa que no hi ha una separació de dret del o la cònjuge i, si escau, del fet que l'aspirant viu a càrrec seu o està a càrrec seu.  
b) Fotocòpia compulsada del títol acadèmic exigible segons aquesta convocatòria, o certificació acadèmica que acredite haver realitzat tots els estudis per a obtenir-lo i haver abonat els drets per a l'expedició del títol. En el cas de titulacions obtingudes en l'estranger haurà de presentar-se, a més del títol, la credencial que n'acredite l'homologació.  
  
c) Declaració de no haver sigut separat, o haver-se revocat el seu nomenament com a personal funcionari interí, amb caràcter ferm mitjançant un procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualsevol funció pública o d'aquelles pròpies de l'escala objecte de la convocatòria i, en el cas del personal laboral, no trobar-se inhabilitat per sentència ferma o com a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir segons el model que figura com a annex II. Les o els aspirants la nacionalitat dels quals no siga l'espanyola hauran, a més, de fer una declaració de no trobar-se inhabilitats o en situació equivalent ni haver sigut sotmesos a una sanció disciplinària o equivalent que impedisca, en el seu estat, en els mateixos termes, l'accés a l'ocupació pública segons el model que figura com a annex III a aquesta convocatòria.  
  
d) Certificat mèdic que acredite posseir les capacitats i les aptituds físiques i psíquiques que siguen necessàries per a exercir les funcions corresponents. A aquests efectes, els reconeixements hauran de dur-se a terme a través dels serveis mèdics existents en el Servei de Prevenció de la Universitat d'Alacant.  
e) Les persones aprovades que tinguen alguna discapacitat hauran de presentar una certificació de la Conselleria d'Igualtat i Polítiques Inclusives o l'òrgan competent d'altres administracions públiques que acredite aquesta condició, així com la seua capacitat per a exercir les tasques i les funcions corresponents.  
f) L'acreditació dels coneixements de valencià que disposa l'article 53.2 de la Llei 10/2010 d'ordenació i gestió de la funció pública valenciana haurà de dur-se a terme aportant la declaració que figura com a annex IV d'aquesta convocatòria, acompanyada, si escau, amb el certificat expedit i homologat per la Junta Qualificadora de Coneixements de Valencià. Les persones que no estiguen en possessió del nivell de coneixements exigit quedaran compromeses a assistir als cursos de perfeccionament que amb aquesta finalitat s'organitzen.  
g) Acreditació de qualsevol altre requisit establit en la base 2.1 no previst en els apartats anteriors.  
8.2. Les persones que tinguen la condició de personal funcionari de carrera o de personal laboral de plantilla estaran exemptes de justificar documentalment les condicions i la resta de requisits ja provats per a obtenir el seu nomenament anterior; hauran de presentar una certificació del ministeri o l'organisme del qual depenguen per a acreditar aquesta condició, amb expressió del nombre i l'import del trienni, així com la data del seu compliment.  
8.3. Les persones que dins del termini fixat i excepte en casos de força major no presenten la documentació o si es dedueix de l'examen d'aquesta que no tenen algun dels requisits que assenyala la base 2.1 no podran ser nomenades personal funcionari de carrera i les seues actuacions quedaran anul·lades, sense perjudici de la responsabilitat en què hagen incorregut per falsedat en la sol·licitud inicial. La plaça no ocupada per l'aspirant que incórrega en els supòsits que detalla aquesta base quedarà vacant.  
8.4. La presidenta o president del tribunal enviarà una còpia certificada de la relació definitiva d'aspirants aprovats al rector de la Universitat i proposarà el nomenament d'aquests com a personal funcionari de carrera. Mitjançant una resolució d'aquest òrgan es durà a terme el nomenament com a personal funcionari de carrera que es publicarà en el Diari Oficial de la Generalitat Valenciana.  
8.5. La presa de possessió de les o els aspirants aprovats tindrà lloc en el termini d'un mes comptador des de la data de publicació del seu nomenament en el Diari Oficial de la Generalitat Valenciana.  
  
9. Borsa de treball  
La borsa de treball es formarà, tal com estableix l'article 3 del Reglament de confecció de borses de treball de la Universitat d'Alacant, amb el personal aspirant que haja superat algun exercici dels que constitueixen el procés selectiu, segons l'ordre de prioritat que s'obtinga pel total de la puntuació obtinguda, inclosa la fase de concurs, en el cas de les persones que hi arriben, i amb preferència de les que hagen aprovat un major nombre d'exercicis.  
En cas d'empat en la puntuació global, i a igual nombre d'exercicis superats, l'ordre s'establirà alfabèticament començant per la lletra que determine la resolució de la Conselleria de Justícia, Administració Pública, Reformes Democràtiques i Llibertats Públiques, per la qual es determina la lletra per a fixar l'ordre d'intervenció del personal aspirant a totes les proves selectives del conjunt de les administracions públiques valencianes i que s'haja aplicat al procés selectiu del qual es derive la borsa.  
Si així i tot persisteix l'empat, es resoldrà mitjançant sorteig.  
En el cas que la base 1.1 faça constar la infrarepresentació d'algun dels gèneres, per a dirimir els empats s'aplicaran les Instruccions per a resoldre empats en processos selectius, aprovades en el Consell de Govern de 26 d'octubre de 2016 (BOUA de 28 d'octubre).  
  
  
10. Notificacions al personal aspirant  
A l'efecte de notificació, i d'acord amb l'article 45.1. b) de la Llei 39/2015, d'1 d'octubre, les publicacions detallades en aquestes bases, així com la informació d'altres actes que se'n deriven i requerisquen publicació, incloent-hi els recursos en via administrativa, es faran en l'adreça de la pàgina web del Servei de Selecció i Formació següent: https://ssyf.ua.es/va/seleccionpas/oposiciones/actual/oposicions.html.   
  
En aquesta mateixa adreça es troba la resta d'informació general referent a la convocatòria.  
  
11. Norma final  
Contra aquesta resolució i els actes administratius que se'n deriven, que esgoten la via administrativa, pot interposar-se un recurs contenciós administratiu davant el jutjat contenciós administratiu dels d'Alacant que hi resulte competent, en el termini de dos mesos comptadors des de l'endemà de la seua publicació, de conformitat amb el que estableixen els articles 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar-hi un recurs de reposició en el termini d'un mes comptador des de l'endemà de la publicació d'aquesta convocatòria, davant el rector, d'acord amb el que disposen els articles 123 i 124 de la Llei 39/2015.  
  
Davant les actuacions del tribunal, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.  
  
Alacant, 30 de juny de 2017.- El rector, p. d., el gerent (article 64, Estatuts de la Universitat d'Alacant): Rafael Pla Penalva.  
  
  
ANNEX I  
Temari  
  
Part I  
Tema 1. La Constitució espanyola de l'any 1978: títol preliminar i títol I (Dels drets i dels deures fonamentals).  
Tema 2. L'Estatut d'autonomia de la Comunitat Valenciana: títol I (La Comunitat Valenciana) i títol III (La Generalitat).  
Tema 3. Llei 4/1983, de 23 de novembre, d'ús i ensenyament del valencià: títol preliminar (Principis generals), títol primer (De l'ús del valencià) i títol quart (De l'actuació dels poders públics).  
  
Tema 4. Llei 39/2015, d'1 d'octubre, del procediment administratiu comú de les administracions públiques: títol preliminar (Disposicions generals), títol I (De les persones interessades en el procediment), títol II (De l'activitat de les administracions públiques), títol III (Dels actes administratius), títol IV (De les disposicions sobre el procediment administratiu comú) i títol V (De la revisió dels actes en via administrativa).  
  
Tema 5. Llei 40/2015, d'1 d'octubre, de règim jurídic del sector públic: títol preliminar (Disposicions generals, principis d'actuació i funcionament del sector públic) i títol III (Relacions interadministratives).  
Tema 6. Llei 10/2010, de 9 de juliol, de la Generalitat, d'ordenació i gestió de la funció pública valenciana: títol I (Objecte, principis i àmbit d'aplicació de la Llei), títol III (Personal al servei de les administracions públiques), capítol II (Ordenació dels llocs de treball) del títol IV, títol V (Naixement i extinció de la relació de servei) i títol VI (Drets, deures i incompatibilitats del personal empleat públic).  
  
Tema 7. Incompatibilitats: la Llei 53/1984, d'incompatibilitats del personal al servei de les administracions públiques.  
Tema 8. Llei orgànica 3/2007, de 22 de març, per a la igualtat efectiva de dones i homes: títol preliminar (Objecte i àmbit de la Llei), títol I (El principi d'igualtat i la tutela contra la discriminació); capítol I (Principis generals); articles 23, 24 i 25 del capítol II (Acció administrativa per a la igualtat) del títol II; capítol I (Igualtat de tracte i oportunitats en l'àmbit laboral), capítol II (Igualtat i conciliació); capítol III (Els plans d'igualtat de les empreses i altres mesures de promoció de la igualtat) del títol IV; capítol I (Criteris d'actuació de les administracions públiques) del títol V.  
  
Tema 9. Llei orgànica 15/1999, de 13 de desembre, de protecció de dades de caràcter personal: títol I (Disposicions generals), títol II (Principis de la protecció de dades) i títol III (Drets de les persones).  
  
Tema 10. Llei orgànica 6/2001, de 21 de desembre, d'universitats: títol preliminar (De les funcions i l'autonomia de les universitats), títol I (De la naturalesa, la creació, el reconeixement i el règim jurídic de les universitats) i títol IV (Coordinació, cooperació i col·laboració universitària).  
Tema 11. Decret 25/2012, de 3 de febrer, del Consell, pel qual s'aproven els estatuts de la Universitat d'Alacant: títol preliminar (Naturalesa, principis i finalitats), títol I (De l'estructura de la Universitat d'Alacant), títol II (Del govern i representació de la Universitat), títol III (De les activitats de la Universitat), títol IV (De la comunitat universitària) i títol V (Del règim econòmic i financer).  
  
Tema 12. Normativa que regula la jornada de treball, els horaris, els permisos, les llicències i les vacances del PAS de la Universitat d'Alacant.  
  
Part II  
Tema 13. Prevenció de riscos en laboratoris: manipulació de mostres biològiques.  
Tema 14. Prevenció de riscos en laboratoris: manipulació de productes químics.  
Tema 15. Prevenció de riscos en laboratoris: gestió de residus químics i biològics.  
Tema 16. Prevenció de riscos en laboratoris: selecció i utilització d'EPI.  
Tema 17. Prevenció de riscos en laboratoris: manipulació manual de càrregues.  
Tema 18. Prevenció de riscos en laboratoris: fatiga física.  
Tema 19. Prevenció de riscos en laboratoris: equips de treball. Riscos elèctrics.  
Tema 20. Classificació i gestió de materials, equips, productes i mostres en laboratoris químics i biològics.  
Tema 21. Biomolècules: extracció i classificació d'àcids nucleics.  
Tema 22. Biomolècules: extracció i classificació de proteïnes.  
Tema 23. Biomolècules: extracció i classificació de lípids.  
Tema 24. Biomolècules: extracció i classificació de carbohidrats.  
Tema 25. Aplicació de procediments de separació de substàncies: centrifugació.  
Tema 26. Aplicació de procediments de separació de substàncies: filtració i diàlisi.  
Tema 27. Aplicació de procediments de separació de substàncies: cromatografia.  
Tema 28. Aplicació de procediments de separació de substàncies: electroforesi.  
Tema 29. Tècniques de microscòpia: tipus, components i manteniment de microscopis.  
Tema 30. Tècniques d'espectroscòpia: tipus, components i manteniment d'espectrofotòmetres.  
Tema 31. Tècniques de fluorescència: components i manteniment de fluorímetres.  
Tema 32. Tècniques de PCR: tipus i manteniment de termocicladors.  
Tema 33. Sistemes de filtració d'aigua: fonament, tipus i manteniment.  
Tema 34. Sistemes de buit: tipus i manteniment.  
Tema 35. Líquids criogènics: característiques fisicoquímiques, manipulació, riscos i prevenció.  
Tema 36. Gasos: característiques fisicoquímiques, manipulació, riscos i prevenció.  
Tema 37. Mètodes de desinfecció i esterilització del material de laboratoris químics i biològics.  
Tema 38. Medis de cultiu per a creixement de microorganismes. Tècniques d'inoculació.  
Tema 39. Tipus de balances, utilització i manteniment.  
Tema 40. Mètodes electroquímics: pH-metre. Valoració del pH i manteniment del pH-metre.  
Tema 41. Mètodes electroquímics: conductímetre. Valoració de la conductivitat i manteniment del conductímetre.  
Tema 42. Preparació de dissolucions i dilucions. Unitats de mesura.  
  
  
Nota: la normativa legal que empara el contingut d'aquests temes és la que es trobe en vigor en el moment de la publicació d'aquesta convocatòria en el Diari Oficial de la Generalitat Valenciana.  
  
  
  
  
ANNEX II  
Declaració a presentar per tot el personal aspirant aprovat  
  
Sra./Sr. ..., amb domicili a ... i document nacional d'identitat número ...  
  
Declara, a l'efecte de ser nomenada o nomenat personal funcionari de l'escala ....  
Que no ha sigut separada o separat ni s'ha revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni es troba en inhabilitació per sentència ferma per a l'exercici de qualssevol funcions públiques o d'aquelles pròpies de l'escala motiu de la convocatòria.  
En el cas del personal laboral declara no trobar-se en inhabilitació per sentència ferma o com a conseqüència d'haver sigut acomiadat disciplinàriament de forma procedent, per a exercir funcions similars a les pròpies de la categoria professional a la qual es pretén accedir.  
  
?, - de - de 20 €  
  
  
  
ANNEX III  
Declaració que cal presentar, a més, per tot el personal aspirant aprovat que no tinga la nacionalitat espanyola  
  
Sra./Sr. ..., amb domicili a ... i document nacional d'identitat número ...  
  
Declara, a l'efecte de ser nomenada o nomenat personal funcionari de l'escala ...  
Que no es troba inhabilitada o inhabilitat o en situació equivalent ni es troba sotmesa o sotmès a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
  
..., ... de ... de 20...  
  
  
ANNEX IV  
Declaració acreditació de coneixements de valencià  
  
Sra./Sr. ..., amb domicili a ... i document nacional d'identitat número ...  
  
Declara, a l'efecte de ser nomenada o nomenat personal funcionari de l'escala ...  
 que compleix els requisits d'acreditació dels coneixements de valencià, i pot aportar:  
 Certificat de Grau Elemental expedit o homologat per la Junta Qualificadora de Coneixements de València.  
 que, en cas de no estar en possessió del nivell de coneixements exigit, es compromet a assistir als cursos de perfeccionament que a aquest fi s'organitzen.  
  
..., ... de ... de 20...